100 पाइपर्स

100 पाइपर्स (उच्चारण: हंड्रेड पाइपर्स) ब्लेंडेड स्कॉच विस्की की एक ब्रांड है जो पर्नो रिकार इंडिया प्राइवेट लिमिटेड द्वारा बनाई जाती है। यह भारत में बोतलबंद की जाती है और बेची जाती है। हंड्रेड पाइपर्स 20 से 30 स्रोतों से आने वाली स्कॉच विस्कियों का मिश्रण (ब्लेंड) होती है जो स्कॉटलैंड से आती हैं। इनमे से अधिकतर ऑल्ट'बे'न की डिस्टिलरी से आती हैं जो ख़ुद पर्नो रिकार की आसवनी है और इसके पास बॉटलिंग की सुविधा नहीं है।

भारत के अलावा यह विस्की थाईलैंड में भी बेचीं जाती है और कुछ और एशियाई देशों और दक्षिण अमेरिका में भी। कंपनी का कहना है कि यह "एशिया में नंबर 2 स्टैंडर्ड विस्की" और थाईलैंड में "नंबर 1 स्टैंडर्ड विस्की" है।

 नाम 
ब्रांड अपने नाम के लिये सेल्टिक परंपरा के एक स्थापित बिंब का इस्तेमाल करता है जहाँ बैगपाइपर्स युद्ध में सैनिकों को लीड करते थे। यह हंड्रेड पाइपर्स नाम एक बैलेड "दि हंड्रेड पाइपर्स" से आता है जो बोनी प्रिंस चार्ली की हीरोइक गाथाओं का वर्णन करता है जब 1745 में जैकोबी आंदोलन हुआ था और सौ बैगपाइपर (बैगपाइप एक फूँक वाद्य है जिसे बजाने वाले बैगपाइपर्स कहे जाते हैं) लोगों ने उस सैनिक टुकड़ी का नेतृत्व किया था।

 मार्केटिंग एवं बाज़ार उपस्थिति 

ब्रांड की मार्केटिंग 'ट्रू लीजेंड' के एक प्रोमोशनल स्लोगन के साथ की जाती है। रैंकिंगब्रांड्स.कॉम वेबसाइट ने 2011 में इस ब्रांड की रैंक 75 वीं तय की थी और 2014 में दस हज़ार एल्कोहल ब्रांड्स में से 81 वीं तय की थी।

हंड्रेड पाइपर्स ने 'दि एशियन स्पिरिट्स मास्टर्स 2014' में स्वर्ण पदक प्राप्त किया था।

 सन्दर्भ 

श्रेणी:विस्की ब्रांड
श्रेणी:स्कॉच विस्की